Részt vett a 2017-es U21-es Európa-bajnokságon, ahol mind a három csoportmérkőzésen pályára lépett. Török származása miatt Fatih Terim az akkori török labdarúgó-válogatott szövetségi kapitánya megpróbálta rávenni, hogy a török válogatottban szerepeljen felnőtt szinten, de ezt elutasította. 2017. június 11-én mutatkozott be macedón válogatottban Spanyolország elleni 2018-as világbajnoki selejtező mérkőzésen, a 2. félidőre váltotta Osztoja Sztjepanovikjt. 2019. március 21-én duplázott Lettország elleni 2020-as labdarúgó-Európa-bajnokság selejtező mérkőzésén. Október 10-én ismét duplázott a szlovén válogatott ellen 2–1-re megnyert selejtező mérkőzésen. 2021 márciusában egy-egy gólt szerzett Liechtenstein és Németország ellen is.